৯০তম একাডেমি পুরস্কার
একাডেমি অফ মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত ৯০তম একাডেমি পুরস্কার অনুষ্ঠান, ২০১৭ সালের সেরা চলচ্চিত্র ও কলাকুশলীদের সম্মানিত করে এবং হলিউড, লস অ্যাঞ্জেলেস, ক্যালিফোর্নিয়ার ডলবি থিয়েটারে অনুষ্ঠিত হয়। ২০১৮ সালের শীতকালীন অলিম্পিকের সাথে বিরোধ এড়াতে অনুষ্ঠানটি ফেব্রুয়ারির শেষ তারিখের পরিবর্তে ২০১৮ সালের ৪ঠা মার্চ অনুষ্ঠিত হয়েছিল। অনুষ্ঠান চলাকালীন, এএমপিএএস ২৪টি বিভাগে একাডেমি পুরস্কার (সাধারণত অস্কার হিসাবে পরিচিত) প্রদান করে। অনুষ্ঠানটি মার্কিন যুক্তরাষ্ট্রে এবিসি টেলিভিশনে সম্প্রচারিত হয়েছিল, এটি প্রযোজনা করেছিলেন মাইকেল ডি লুকা এবং জেনিফার টড এবং পরিচালনা করেছিলেন গ্লেন ওয়েইস । কৌতুকাভিনেতা জিমি কিমেল টানা দ্বিতীয় বছর অনুষ্ঠানটি সঞ্চালনা করেন। সম্পর্কিত ইভেন্টে,  গ্র্যান্ড বলরুমে অনুষ্ঠান হলিউড এবং হাইল্যান্ড সেন্টার ২০১৭ সালের ১১ই নভেম্বর একাডেমি তাদের ৯ম বার্ষিক গভর্নরস অ্যাওয়ার্ডস প্রদান করে। ২০১৮ সালের ১০ই ফেব্রুয়ারি ক্যালিফোর্নিয়ার বেভারলি হিলসের বেভারলি উইলশায়ার হোটেলে একটি অনুষ্ঠানে একাডেমি সায়েন্টিফিক অ্যান্ড টেকনিক্যাল পুরস্কারসমূহ উপস্থাপক প্যাট্রিক স্টুয়ার্ট উপস্থাপনায় প্রদান করা হয়। দ্য শেপ অব ওয়াটার শ্রেষ্ঠ চলচ্চিত্রসহ চারটি পুরস্কার অর্জন করে। অন্যান্য বিজয়ীদের মধ্যে ডানকার্ক তিনটি, ব্লেড রানার ২০৪৯, কোকো, ডার্কেস্ট আওয়ার এবং থ্রি বিলবোর্ডস আউটসাইড এবিং, মিজুরি দুটি করে এবং কল মি বাই ইয়োর নেম, ডিয়ার বাস্কেটবল, এ ফ্যান্টাস্টিক ওম্যান, গেট আউট, হেভেন ইজ আ ট্রাফিক জ্যাম 405-এ, আই, টোনিয়া, ইকারাস, ফ্যান্টম থ্রেড ও দ্য সাইলেন্ট চাইল্ড একটি করে পুরস্কার অর্জন করে। টেলিভিশন সম্প্রচারটি ২৬.৫ মিলিয়ন দর্শকের সাড়া পায়।